**Beretning for sæsonen 2023/2024.**

Så gik endnu en bowlingsæson.

Den 16. marts 2024 havde vi de sidste kampe i holdturnering. Der har været 54 hold tilmeldt, hvilket var 4 hold mindre end sæsonen 2022/2023. Til trods for at nogle kampdage kom til at kollidere med andre stævner i de andre unioner, var der kun 6 flytninger i den forgangne sæson. Vi i udvalget har taget den kritik der har været omkring sammenfald af spilledage og andre unioners aktiviteter til os og tager det med på det koordineringsmøde vi skal have med de andre unioner den 14. maj 2024.

Igen i denne sæson har vi haft 4 lange lørdage. Nogle rigtig hyggelige dage, hvor vi i udvalget fik hilst på alle spillere på samme dag. Vi vil gerne høre klubberne om vi skal have flere af disse dage?

Pokalturnering i denne sæson blev desværre kun en herrepokalturnering, da der kun var tilmeldt 1 damehold. Dette damehold blev i stedet tilmeldt herrepokalen og blev et mixet hold i stedet I alt deltog der 18 hold. En lille tilbagegang på 2 hold i alt.

Vores åbningsstævne blev afholdt den 2. september 2023 med 58 deltagere. Julestævnet afholdtes den 9. december 2023 med hele 92 deltagere. Vi havde denne gang kunne sætte prisen ned og tilmed lavet en aftale med Rødovre Bowling Hal om buffet til rimelige penge. Hvad synes klubberne om ideen med buffetten? Skal vi gøre det ved hvert stævne? Den 27. april 2024 afholdes vores afslutningsstævne. Der er tilmeldt 64 spillere, som er nogenlunde tilfredsstillende. Det er dejligt at se at spillerne bakker op om vores stævner.

Den 06. april 2024 spillede vi de indledende serie i årets mesterskabsstævne. Her var der tilmeldt 68 spillere. De16 bedste herrer går videre til semifinalerne der spilles den 20. april 2024. De 8 bedste herrer efter semifinalerne gik videre til finalen samme dag, hvor også de 8 bedste damer spillede finale.

Den 06. april 2024 spillede vi ligeledes old-boys/girlsmesterskaber. Her var tilmeldt 52 spillere.

I denne sæson har vi haft en kamp med udvalgt hold. Det var den 29. november 2023, hvor vi spillede 2-unionskamp mod DFBU i Grøndal. Hygge dag som desværre gik DFBUs vej. Men vi tager revange i efteråret 2024, hvor der er os der skal arrangere vores lille møde.

Desværre har vi fået meddeles om at Stockholm firmabowling ikke kan deltage mere i 3 Stadsmatchen p.g.a. økonomi. Dette har gjort at vi i udvalget har besluttet at vi ikke deltager i nogen match mod Helsinki alene, da vi hellere vil bruge pengene på billigere holdtilmeldingsgebyr til klubberne.

Økonomen i bowlingafdelingen for 2023 kom ud med et lille underskud på kr. 5.240,38. Til trods fro at vi ikke deltog i nogen 3 stadsmatch i 2023, har vi brugt lidt flere penge end beregnet på lavere startgebyr og præmier til vores åbningsstævne og julestævne.

Efter dette årsmødet den 9. maj 2023 vil der blive sendt tilmelding ud til næste års turnering. Vi fra udvalget håber at vi stadig har lige så mange hold med som i denne sæson.

En stor opfordring fra udvalget til alle spillere: husk at skrive det rigtige licens nummer på scoretavlerne. Og skriv tydeligt. Vi bruger disse oplysninger til resultatformidling og snit. Og hvis det ikke er til at læse, vil resultat og snit ikke blive rigtigt.

Samtidig skal vi gøre opmærksom på, at vi kun har 1½ time til at spille en kamp. Og desværre ser vi spillere tale lidt for meget og være lang tid om at skrive resultater ned mellem serierne. Vær søde at være klar til at spille, når det er jeres tur. Vi ved godt, at nogen kun har en kugle og må vente på den. Men hvis vi skal have mere tid til af afvikle en kamp, så vil holdtilmeldingsgebyr også stige med omkring 500 kr. pr. hold for kun 15 minutters mere kamptid. Tag hyggesnakken med medspillere og modspillere før og efter kampen.

Resultater fra sæsonen 2023/2024:

*FSKBH Holdturneringen:*

FSKBH mestre for Hold blev: Coop Idræt 1

*FSKBH Pokalturnering:*

FSKBH pokal mestre for Herrerne blev: Coop Idræt 1

*FSKBH mesterskab:*

Unionsmester for Herrerne blev: spilles den 20. april 2024

Unionsmester for Damerne blev: spilles den 20. april 2024

*FSKBH Oldboys/Oldgirls mesterskab:*

Oldboysmester blev: Robert Mathiesen, Topdanmark

Oldgirlsmester blev: Jane Rasmussen, Danske Bank

Tak for en dejlig sæson med en masse glade spillere på banen og en masse hyggeligt time.

Vi glæder os til den nye sæson sammen med jer alle.

En stor tak skal lyde fra mig som formand til hele udvalget for det arbejde I har lavet i den forgangne sæson. Uden jer ville vi ikke have et FSKBH Bowling.

*Tine Bune*

*Afdelingsformand*

*FSKBH Bowling*